
PARLAMENTUL ROMÂNIEI

CAMERA DEPUTAŢILOR

	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 24.09.2013        

 P l - x  287/2013            


AVIZ
asupra proiectului de Lege  privind stabilirea relaţiilor contractuale din sectorul laptelui şi al produselor lactat, precum şi recunoaşterea organizaţiilor de producători din sectorul laptelui şi al produselor lactate
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind stabilirea relaţiilor contractuale din sectorul laptelui şi al produselor lactate, precum şi recunoaşterea organizaţiilor de producători din sectorul laptelui şi al produselor lactate trimisă cu adresa nr. Pl. x. 287 din 17 septembrie 2013 şi înregistrată cu nr. 4c-11/1002 din 18 septembrie 2013.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.

Potrivit dispoziţiilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea legislativă în şedinţa din 24 septembrie 2013.
Senatul, în calitate de primă Cameră sesizată, a adoptat iniţiativa legislativă în şedinţa din 9 septembrie 2013, cu respectarea prevederilor art. 76 alin. (2) .

Iniţiativa legislativă are ca obiect de reglementare crearea cadrului legal pentru aplicarea legislaţiei europene în materie şi anume, Regulamentul (UE) nr. 261/2012 al Parlamentului European şi al Consiliului din 14 martie 2012 de modificare a Regulamentului (CE) nr.1234/2007 al Consiliului în ceea ce priveşte relaţiile contractuale din sectorul laptelui şi al produselor lactate şi Regulamentul de punere în aplicare (UE) nr. 511/2012 al Comisiei din 15 iunie 2012 privind notificările referitoare la organizaţiile de producători şi organizaţiile interprofesionale, precum şi la negocierile şi relaţiile contractuale, prevăzute în Regulamentul (CE) nr.1234/2007 pentru sectorul laptelui şi al produselor lactate, în sensul instituirii obligativităţii încheierii de contracte scrise între producătorii din sectorul laptelui şi al produselor lactate şi primii cumpărători. Totodată, prin prezentul proiect se reglementează şi recunoaşterea organizaţiilor de producători de produse lactate constituite, precum şi desemnarea autorităţii competente pentru recunoaşterea acestora.
Consiliul Concurentei avizează favorabil iniţiativa legislativă.
Membrii Comisiei au examinat propunerea legislativă supusă avizării, expunerea de motive, avizul favorabil cu observaţii şi propuneri al Consiliului Legislativ, transmis cu adresa nr. 318 din 23 aprilie 2013 şi punctul de vedere al Guvernului, transmis cu adresa nr.1008 din 14 iunie 2013.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiative legislative.
În raport de obiectul şi conţinutul reglementării, propunerea legislativă face parte din categoria legilor ordinare. 

                      VICEPREŞEDINTE,                        
                                        SECRETAR,

                      Nicolae-Ciprian NICA              

          Theodor-Cătălin NICOLESCU 

Consilier, Iuliana Fuiorea

